b'\n_START_ARTICLE_\nJean Sim\xc3\xa9on Chardin\n_START_SECTION_\nBiografia\n_START_PARAGRAPH_\nJean Sim\xc3\xa9on Chardin va n\xc3\xa9ixer a \xce\xa1ar\xc3\xads, de pare artes\xc3\xa0 ebenista i fabricant de billars. No se saben massa detalls de la seva educaci\xc3\xb3 abans del 6 de febrer del 1724. Se sap que va ser alumne de Pierre-Jacques Cazes, un pintor de paisatges hist\xc3\xb2rics, i que va seguir els consells de No\xc3\xabl Nicolas Coypel. El 6 febrer 1724 va ser adm\xc3\xa8s a l\'Acad\xc3\xa8mia de Saint-Luc amb el t\xc3\xadtol de Mestre, al que va renunciar el 1729. Segons els germans Goncourt, Coypel li van demanar que pint\xc3\xa9s un fusell en un quadre de ca\xc3\xa7a, ell que era un apassionat per les natures mortes._NEWLINE_\xc3\x89s probable que el 1728, dos membres de l\'Acad\xc3\xa8mia Reial de Pintura i Escultura, Louis Boullongne i Nicolas de Largilli\xc3\xa8re, es fixaran en dos dels quadres que van ser presentats en l\'Exposici\xc3\xb3 de la joventut (presentacions lliures a l\'aire lliure al voltant de la pla\xc3\xa7a Dauphine i que es realitzaven el dia de Corpus Christi). El 25 setembre 1728, la natura morta amb gat i rajada (La rajada) i la natura morta amb gat i pecat (El buffet) s\xc3\xb3n les obres mestres que li van donar el t\xc3\xadtol d\'acad\xc3\xa8mic \xc2\xaben el talent dels animals i les fruites\xc2\xbb, \xc3\xa9s a dir el nivell m\xc3\xa9s baix de la jerarquia de g\xc3\xa8neres (hist\xc3\xb2rics, retrats, paisatges, marines, flors i fruits) que regia l\'Acad\xc3\xa8mia Reial Francesa._NEWLINE_La ratjada \xc3\xa9s objecte d\'una admiraci\xc3\xb3 i fascinaci\xc3\xb3 un\xc3\xa0nimes des del segle XVIII. El buffet \xc3\xa9s una de les primeres obres datades de Chardin. Henri Matisse va realitzar c\xc3\xb2pies d\'aquestes dues obres el 1896. Aquestes obres representen un animal viu, model molt rar per a Chardin que pintava molt a poc a poc, corregint cont\xc3\xadnuament els detalls, el que no \xc3\xa9s convenient per a la pintura d\'animals vius. \xc3\x89s probable tamb\xc3\xa9 que tem\xc3\xa9s la comparaci\xc3\xb3 amb els dos mestres \xc2\xaben el talent dels animals\xc2\xbb de l\'\xc3\xa8poca: Alexandre-Fran\xc3\xa7ois Desportes (1661-1743) i Jean-Baptiste Oudry (1661-1778). Oudry l\'havia precedit a l\'Acad\xc3\xa8mia Saint-Luc (1708) i en l\'Acad\xc3\xa8mia Reial (1717)._NEWLINE_El 1731 Jean Sim\xc3\xa9on es va casar amb Margarida Saintard, set anys despr\xc3\xa9s d\'haver signat un contracte de matrimoni amb ella. El seu pare va morir poc despr\xc3\xa9s i el seu fill Jean Pierre va n\xc3\xa9ixer al novembre. Aquest mateix any sota la direcci\xc3\xb3 de Jean-Baptiste van Loo (1684-1745) va participar en la restauraci\xc3\xb3 dels frescos de la galeria de Francesc I de Fran\xc3\xa7a del Palau de Fontainebleau. Quatre anys m\xc3\xa9s tard moriria la seva dona, Margarida._NEWLINE_Chardin va ser presentat el 1740 a Llu\xc3\xads XV de Fran\xc3\xa7a a Versalles per Philibert Orry, superintendent dels edificis del rei, i interventor general de finances. Chardin per a l\'ocasi\xc3\xb3 ofereix dos quadres al rei, la Benedicci\xc3\xb3 i La mare treballadora. Va ser l\'\xc3\xbanica vegada que Chardin va coincidir amb Llu\xc3\xads XV._NEWLINE_El 1744, Chardin amb 45 anys es casa amb Fran\xc3\xa7oise Marguerie Pouget (1707-1791) que tenia 37 anys. Poc despr\xc3\xa9s ser\xc3\xa0 protegit per un personatge important, el marqu\xc3\xa8s de Vandi\xc3\xa8res, futur marqu\xc3\xa8s de Marigny i director dels edificis del rei entre 1751 i 1773. Amb el rang prec\xc3\xads de Director dels Edificis, Arts, Acad\xc3\xa8mies, Jardins i Manufacturas del Rei, era germ\xc3\xa0 de Madame de Pompadour. Com la seva germana, apreciava molt el talent de Chardin del qual posse\xc3\xafa algunes obres. \xc3\x89s ell qui va beneficiar Chardin per a l\'obtenci\xc3\xb3 d\'una pensi\xc3\xb3 de 500 lliures._NEWLINE_El seu fill Jean-Pierre, despr\xc3\xa9s de l\'obtenci\xc3\xb3 el 1754 del primer premi de l\'Acad\xc3\xa8mia, viatj\xc3\xa0 a Roma per continuar els seus estudis. Segrestat per uns corsaris el 1762 davant les costes de G\xc3\xa8nova moriria despr\xc3\xa9s del seu alliberament el 1767._NEWLINE_Chardin va ser nomenat Tresorer de l\'Acad\xc3\xa8mia el 1755 i dos anys m\xc3\xa9s tard Llu\xc3\xads XV li conced\xc3\xad un habitatge oficial a les galeries del Louvre a inst\xc3\xa0ncies del marqu\xc3\xa8s de Marigny. Resta molt ocupat per les seves funcions de tresorer i per la responsabilitat d\'organitzar la instal\xc2\xb7laci\xc3\xb3 dels quadres per al Sal\xc3\xb3 de l\'Acad\xc3\xa8mia, ofici anomenat \xc2\xabtapissier\xc2\xbb (tapisser); aquesta responsabilitat li causa diversos altercats amb Oudry; per tot aix\xc3\xb2, Chardin va tornar al seu primer ofici a partir de 1748 i va pintar cada vegada m\xc3\xa9s natures mortes. Va exposar encara algunes escenes de g\xc3\xa8nere per\xc3\xb2 ja les havia deixat de realitzar i nom\xc3\xa9s s\xc3\xb3n obres anteriors o variants d\'aquestes._NEWLINE_Entre 1755 i 1757, Chardin canvia a poc a poc d\'estil, i realitza obres en qu\xc3\xa8 multiplica i miniaturitzar els objectes, intenta organitzar composicions m\xc3\xa9s ambicioses en les quals donar\xc3\xa0 m\xc3\xa9s import\xc3\xa0ncia a les transpar\xc3\xa8ncies; cada vegada m\xc3\xa9s el preocupa l\'aspecte del conjunt fent sorgir d\'una penombra misteriosa objectes i fruits._NEWLINE_El 1765 va ser acceptat per unanimitat com a associat lliure en l\'Acad\xc3\xa8mica de Ci\xc3\xa8ncies i Belles lletres de Rouen. El 1769 el matrimoni Chardin va rebre una renda vital\xc3\xadcia de 2000 lliures que augment\xc3\xa0 en 200 lliures l\'any seg\xc3\xbcent. El 1772 Chardin va emmalaltir. Patia probablement del \xc2\xabmal de la pedra" (c\xc3\xb2lic nefr\xc3\xadtic). El 1779 a causa de la seva edat i la seva malaltia dimiteix del seu c\xc3\xa0rrec de tresorer de l\'Acad\xc3\xa8mia. Moriria el 6 de desembre del mateix any.'